
	Διάλεξη του Μιχάλη Χατζημιχαήλ

«Τσιάττισμα και κώδικας ποιητικής ηθικής και εντιμότητας στα Κοκκινοχώρια»

και μουσικό πρόγραμμα 

με παραδοσιακές φωνές

στο Σπίτι της Κύπρου

Την Τρίτη 19 Μαΐου 2015 πραγματοποιήθηκε στο Σπίτι της Κύπρου η διάλεξη του ερευνητή-μελετητή της Κυπριακής Μουσικής Παράδοσης Μιχάλη Χατζημιχαήλ με θέμα: «Τσιάττισμα και κώδικας ποιητικής ηθικής και εντιμότητας στα Κοκκινοχώρια».  

Η Μορφωτικός Σύμβουλος καλωσόρισε τους παρευρισκομένους και στη συνέχεια πήρε τον λόγο ο κ. Μιχάλης Χατζημιχαήλ.


Ο κ. Χατζημιχαήλ μίλησε για την έντονη μουσικοποιητική δημιουργία στα Κοκκινοχώρια, περιοχή που θεωρείται από τις πιο πλούσιες της Κύπρου όσον αφορά το δημοτικό τραγούδι και τη λαϊκή ποίηση. Αναφέρθηκε σε γνωστούς ποιητάρηδες των Κοκκινοχωρίων και παρουσίασε δείγμα του έργου τους. Η έρευνα του κ. Χατζημιχαήλ βασίστηκε σε γραπτά κείμενα αλλά κυρίως σε προσωπικές επαφές και συνεντεύξεις που πήρε από πολλούς απλούς ανθρώπους της παράδοσης.
Ακολούθησε μουσικό πρόγραμμα με παραδοσιακές φωνές στο οποίο συμμετείχαν ο Μιχάλης Χατζημιχαήλ, λαούτο και τραγούδι, η Βασιλική Χατζηαδάμου, τραγούδι, η Ξένια Χατζημιχαήλ, τραγούδι και  ο Σάββας Στεφάνου, βιολί.


 Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

